Document ID: /roh_data/filtered/fineweb-2-filterrobots_roh.jsonl.gz/61966

Marco Wildhaber da Tusaun è il nov retg, e Klara Zimmermann la nova regina da las chavorgias. Els èn stads ils pli svelts sin la cursa d'aventura che maina sur 19 kilometers da Tusaun a Donat ed è la segunda part dal classament da las etappas.
Klara Zimmermann da Turitg ha distanzià la concurrenza. Ella a gudagnà gist omaduas cursas, dad ier ed oz. Wildhaber è daventà ier ed oz segund, emprim è Arnold Aemisegger vegnì.
Il victur da la Transruinaulta dad ier Nico Dalcolmo da Tavau ha stuì desister oz da partir per la Transviamala, pervi d'ina blessura. Cun in temp da 3:24:36 uras ha Nico Dalcolmo gudagnà la sonda la novavla ediziun dal Transruinaulta. Sin ils 42 kilometers tranter Glion e Tusaun è il currider da Tavau stà bun 1:55 minutas pli spert che sia concurrenza. Durant ils emprims trais tschintgavels ha el mussà ina cursa plain tensiun Wildhaber da Tusaun.
La cursa Transruinaulta da las dunnas ha gudagnà cun passa 20 minutas avantatg Klara Zimmermann da Turitg. Cun in temp da 4:04:52 uras è ella stada bun 21 minutas e mez pli sperta che Nicole Klingler dal Principadi da Liechtenstein. Sin terz plaz è Gisler dad Erstfeld.